**Par akciju sabiedrības** **“Latvenergo” padomes**

**locekļa/-les amata kandidātu atlases procesa uzsākšanu**

Valsts kanceleja sadarbībā ar Ekonomikas ministriju izsludina konkursu uz AS “Latvenergo” padomes locekļa/-les amatu ar kompetenci AS “Latvenergo” darbības jomā.

**Pamatojoties uz Publiskas personas kapitāla daļu un kapitālsabiedrību pārvaldības likumu un saskaņā ar Ministru kabineta 2020. gada 7. janvāra noteikumu Nr. 20 „Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”, lai nodrošinātu kandidātu atlases procesu uz** AS “Latvenergo” **padomes locekļa/-les amatu, Valsts kanceleja ir izveidojusi nominācijas komisiju 6 (sešu) cilvēku sastāvā:**

**Pēteris Vilks** – komisijas vadītājs – Valsts kancelejas direktora vietnieks valsts attīstības jautājumos, Pārresoru koordinācijas departamenta vadītājs;

**Edmunds Valantis** – komisijas loceklis – Ekonomikas ministrijas valsts sekretārs

**Marina Podvinska** – komisijas locekle - Ekonomikas ministrijas vecākā eksperte kapitālsabiedrību pārvaldības jautājumos;

**Zane Kotāne** – neatkarīgā eksperte, ar balsstiesībām – Baltijas Korporatīvās pārvaldības institūta Politikas grupas vadītāja;

**Jānis Lielpēteris** – neatkarīgais eksperts, ar balsstiesībām – Latvijas Tirdzniecības un rūpniecības kameras valdes loceklis, Politikas daļas direktors;

**Dainis Ģēģers** – neatkarīgais eksperts, ar balsstiesībām – Latvijas Siltuma, gāzes un ūdens tehnoloģijas inženieru savienības valdes loceklis.

**Pretendentu padziļinātās vadības kompetenču novērtēšanai ir piesaistīta personāla atlases kompānija SIA ““EIRO PERSONĀLS”, kas sadarbosies ar nominācijas komisiju kandidātu atlasē un vērtēšanā.**

**Nominācijas komisijas uzdevums ir izvērtēt kandidātus un pieņemt lēmumu par kandidātu/-iem, kas izvirzāmi AS “**Latvenergo” **padomes locekļa/-les amatam un iesniegt to AS “**Latvenergo” **valsts kapitāla daļu turētājam.**

**Kandidāti/-es aicināti/-as līdz 2024. gada 2. jūlijam pieteikties uz vakanto AS “**Latvenergo” **padomes locekļa/-les amatu. Konkursa sludinājums pieejams Nodarbinātības valsts aģentūras CV/Vakanču portālā, Valsts kancelejas, Ekonomikas ministrijas un AS** “Latvenergo”  **tīmekļvietnēs.**